দলের ভাঙন ঠেকাতে এবার আসরে নামছেন খোদ  মুখ্যমন্ত্রী। আগামী ৩১ জানুয়ারি কালীঘাটে তৃণমূলের সম্প্রসারিত কোর কমিটির বৈঠক। দলের মধ্যে শৃঙ্খলা ফিরিয়ে আনতে মুখ্যমন্ত্রী সেদিন কী বার্তা দেন সেদিকেই তাকিয়ে রাজনৈতিক মহল।
 ওয়েব ডেস্ক: দলের ভাঙন ঠেকাতে এবার আসরে নামছেন খোদ  মুখ্যমন্ত্রী। আগামী ৩১ জানুয়ারি কালীঘাটে তৃণমূলের সম্প্রসারিত কোর কমিটির বৈঠক। দলের মধ্যে শৃঙ্খলা ফিরিয়ে আনতে মুখ্যমন্ত্রী সেদিন কী বার্তা দেন সেদিকেই তাকিয়ে রাজনৈতিক মহল। কেউ আবার প্রশ্ন তুলছেন দলের লাইন নিয়েই। কাকে চুপ করাবে দলের থিঙ্কট্যাঙ্ক? কখনও ফোনে ধমকে, কখনও কাগজে বিবৃতি দিয়েও বাগে আনা যাচ্ছে না কাউকেই। বরং ধমক চমক দিলেই, পাল্টা মিলছে দল ছাড়ার হুমকি। কী করা যায় এঁদের নিয়ে? তাই ঠিক করতে বুধবার বসছে তৃণমূলের শৃঙ্খলারক্ষা কমিটির বৈঠক। আর ৩১ জানুয়ারি কালীঘাটে দলের সম্প্রসারিত কোর কমিটির বৈঠকে থাকছেন মুখ্যমন্ত্রী নিজে। এদিকে ৩০ জানুয়ারিই সিবিআই দফতরে হাজিরা দলের সর্বভারতীয় সম্পাদক মুকুল রায়ের। ফলে শেষ পর্যন্ত ৩১ জানুয়ারির বৈঠক কোন খাতে বইবে তা আগে থেকে বলা কঠিন। তবে দলের ভাঙন ঠেকানোই যে মুখ্যমন্ত্রীর কাছে এখন সবচেয়ে বড় চ্যালেঞ্জ তাতে কোনও সন্দেহ নেই।